Seun (5) steeds in mynskag, weermag maak verslag bekend | Maroela Media
Seun (5) steeds in mynskag, weermag maak verslag bekend
Die Suid-Afrikaanse weermag (SANDF) gaan glo 'n verslag aan die Ekurhuleni-munisipaliteit oorhandig oor die moontlikheid om reddingspogings voor te sit vir die vyfjarige seuntjie wat verlede maand in 'n ou mynskag geval het.
Maroela Media het vroeër berig dat Richard Tole Saterdag 25 Februarie in die Jerusalem informele nedersetting in Boksburg in 'n ou mynskag ingeval het. Die SANDF het verlede Donderdag opgedaag om met die reddingspogings te help.
Die reddingspoging moes egter vinnig gestaak word omdat die swaar reën in die gebied die grond te onstabiel gemaak het.
William Ntladi, woordvoerder van die Ekurhuleni-nooddienste, het gesê hulle vermoed die seuntjie het saam met maatjies gespeel toe hy in die skag beland het. Volgens Ntladi is die skag sedert 1950 nie meer in gebruik nie.
Ntladi het gesê die kanse dat die seuntjie lewend gevind kan word, is baie skraal. "Dit gaan nie net oor die feit dat hy nie kos en water gehad het nie, maar ook oor die val en die toestande daar onder."
Dis ook uiters gevaarlik vir reddingswerkers weens moontlike modder- en rotsstortings. "Die suurstofvlakke daar onder is ook glad nie voldoende vir mense nie en daar is suur mynwater wat tot 140 m diep kan wees," het Ntladi gesê.
Gugu Ndima, woordvoerder van die Ekurhuleni-munisipaiteit, het gesê dat die weermag glo Woensdag die verslag sal bekendmaak rakende die volgende stappe wat beplan word.
Boksburg Ekurhuleni Richard Thole
Geraamte by huis dalk 'n pop
Hof sê oor Malema se grondgryp-aanhitsings
Die regering is verantwoordelik vir daardie gat….Hy was oop en 'n gevaar… sy ouers moet vergoed word en die seun ter ruste neergele word…. soveel manholes ens. is onbedek, more val die persoon wat sy skouers optrek se kind of kleinkind in so gat…. en dan.,..
Ek kan nie sien hoekom kan hulle nie van ver af n pen in die grond slaan en iemand laat af sak om net kos of water vir die een te gaan gee nie.. en ja ek weet dit was gevaarlik ens ens maar na n maand is die kanse maar skraal, hulle moes vroeer plan gemaak het
Wat gaan die on opgeleide Weermag regkry by n mynskag wat reddings werkers wat daarvoor opgelei is nie kan doen nie? Laat die weermag eerder ons grense beskerm waarvoor hulle te dik en oorgewig is en buiten dit te n hoë AIDS syfer het!!